جۆم تہٕ کٔشیٖر ہُنٛد خصوٗصی حیثیت ختم

thumb 
5 اَگَست 2019 کوٚر ہِندوستٲنؠ سرکارن ہندوستٲنؠ ٲییٖن کِس آرٹیکل 370 تھس تحت جموں و کشمیرس دِنہٕ آمُت خصوٗصی درجہٕ منسوٗخ ۔ اَمہِ کاروٲیی سٟتؠ آو جموں و کشمیر تنظیم نو ایکٹ، 2019 منظوٗری تہِ ، ییٚمؠ ریاستس دۄن نٔوؠن مرکز زیر انتظام علاقن مَنٛز تقسیٖم کوٚر:
جۆم تہٕ کٔشیٖر
لداخ

پس منظر

آرٹیکل 370 اوس ہندوستان کِس ٲییٖنَس مَنٛز اَکھ دفعہٕ ییٚمؠ جموں و کشمیرس خصوٗصی خۄد مۄختار درجہٕ دِیُت۔ أمؠ آرٹیکل 35 اے یس سٟتؠ رِیاستس پنُن ٲییٖن، ریاستی جھنڈٕ، تہٕ أنٛدروٗنی انتظامیہس پؠٹھ کُنہِ حدس تام خۄد مۄختٲری ہُنٛد اِجازت۔ یہِ مضموٗن اوس اَکھ عارضی دفعہ، مگر یہِ اوس 1957 مَنٛز ریاستٕچ آئین ساز اسمبلی تجزیہ گژھنہٕ پتہٕ آزاد سمجھنہٕ یوان۔

منسوٗخی ہُنٛد عمل
یہِ منسوٗخی آو صدارتی حکم، آئین (جموں و کشمیرس پؠٹھ درخواست) آرڈر، 2019 ذٔریعہٕ کرنہٕ، ییٚمؠ 1954 کِس حکمس پؠٹھ بدلاونہٕ آو۔ امہِ نٔوِس حُکمَن کوٚر جموں و کشمیرس پؠٹھ ہِندوستٲنؠ ٲییٖنٕک تمام دفعات پُر اثر پٲٹھہِ اِستعمال ۔ اَمہِ پتہٕ آیہِ ہندوستٲنہِ پارلیمؠنٛٹ کؠو دۄشوٕنی ایوانَو طرفہٕ قونوٗنی قرارداد منظور کرنہٕ، یَتھ مَنٛز آرٹیکل 370 ہٕک باقی مد گژھن کٲم بند کرنٕچ سفارش کرنہٕ آمٕژ۔ اَمہِ پتہٕ آو جموں و کشمیر تنظیٖم نٔو ایکٹ، 2019 منظور کرنہٕ، ییٚمہِ سٟتؠ ریاستس دۄن تقسیٖم کٔرِتھ۔
اعمال تہٕ رد عمل

 حکوٗمتُک خیال:  ہِندوستٲنؠ حکومتن وون زِ منسوٗخی چھُ قومی یکجہتی خٲطرٕ اَکھ ضۆروٗری قدم، خطہٕ باقین ریاستن سٟتؠ برابر اننہٕ تہٕ ترقی، جان حکمرٲنی تہٕ سلامتی آسان بناونہٕ خٲطرٕ۔ تِمو دِژ یہِ تہِ دٔلیل زِ خصوٗصی حیثیتَن چھُ علیحدگی پسندی بڑھاومُت تہٕ اقتصٲدی ترقی مَنٛز رُکاوٹ چھےٚ۔
 احتیاطی اِقدامات: فٲصلہٕ برٛونٛہہ کوٚر حکوٗمتَن علاقَس مَنٛز  لاک ڈاوُن عٲیِد، یَتھ مَنٛز اضٲفی فوج تعینٲتی، عوٲمی یِنؠ گژھنس پؠٹھ پابٔنٛدی تہٕ رٲبطہٕ خٔدمات معطل کرٕنؠ شٲمِل چھِ۔ علاقٕک واریاہ سیٲسی رہنُما تہِ ٲسِکھ حراستَس مَنٛز تھاونہٕ آمٕتؠ۔
 سیٲسی تہٕ قونوٗنی مُشکِلات: اَتھ قدمس پؠٹھ آیہِ جموں و کشمیرَس مَنٛز سیٲسی جماعتن تہٕ کارکُنَن طرفہٕ سؠٹھاہ مُخٲلِفت سامنہٕ۔ ہندوستانٕک سپریم کورٹَس مَنٛز آیہِ واریاہ عرضی دٲخل کرنہٕ، منسوٗخی ہِنٛز ٲییٖنی درستگی کرنہٕ خٲطرٕ۔ دَسَمبَر 2023 ہَس مَنٛز دِیُت سپریم کورٹَن حکوٗمتُک فٲصلہٕ برقرار، یہِ ونان زِ آرٹیکل 370 چھُ اَکھ عارضی دفعہٕ۔ عدالتن دِیُت حکوٗمتَس جموں و کشمیرَس مَنٛز ریاستُک درجہ بحال کرنُک تہٕ قونوٗن ساز اسمبلی اِنتخابات کرنُک تہِ ہدایت۔
 بین الاقوٲمی ردعمل: منسوٗخی سٟتؠ آو مختلف بین الاقوٲمی ردعمل ؤچھنہٕ۔  پٲکِستانن کٔرٕن اَمہِ اقدامٕچ مذمت تہٕ کٔرٕن ہِنٛدُستانس سٟتہِ پنٕنہِ سِفارتی رِشتہٕ کم۔ 
 چیٖنَن تہِ کۆر خاص كرِتھ لداخ كِس حالتس مُتعلق تشویشُک اِظہار ۔ باقٕے مُلکو کوٚر زیٛادٕ محتاط رویہٕ، شانتی حالُک مطالبہٕ تہٕ ہندوستان تہٕ پٲکِستانس درمیان کتھ باتھہِ پؠٹھ زور دِوان۔

حَوالہٕ 

زٲژ:واقعات